
**

REPUBLIKA HRVATSKA

VRHOVNI SUD REPUBLIKE HRVATSKE

Ured predsjednika

Broj: Su-VII-8/2024-11

Zagreb, 3. travnja 2024.

Na temelju članka 19. Pravilnika o postupku jednostavne nabave u Vrhovnom sudu Republike Hrvatske broj Su-VII-44/2022-1 od 1. veljače 2023., u postupku jednostavne nabave robe – uredske potrepštine, predsjednik Vrhovnog suda Republike Hrvatske donio je

O D L U K U

U postupku jednostavne nabave robe – uredske potrepštine, Ev. nabave br. 6/2024 za naručitelja - Vrhovni sud Republike Hrvatske, odabire se ponuda ponuditelja: Narodne novine d.d., OIB: 64546066176, s kojim će se sklopiti ugovor.

O b r a z l o ž e nj e

1. Vrhovni sud Republike Hrvatske, kao naručitelj, proveo je postupak jednostavne nabave za predmet nabave robe – uredske potrepštine, Ev. br. nabave 6/2024 procijenjene vrijednosti nabave: 7.000,00 EUR bez PDV-a, na temelju odredbi Pravilnika o postupku jednostavne nabave u Vrhovnom sudu Republike Hrvatske od 1. veljače 2023. broj Su-VII-44/2022-1.

1.1 Cijena odabrane ponude iznosi 5.469,59 EUR, odnosno cijena ponude sa porezom na dodanu vrijednost iznosi 6.836,99 EUR. Cijena odabrane ponude je u skladu s procijenjenom vrijednosti nabave.

2. Naručitelj je izradio dokumentaciju o nabavi, pozvao tri gospodarskog subjekta na dostavu ponude i objavio poziv na dostavu ponude na mrežnoj stranici naručitelja na temelju pripremljene dokumentacije.

3. U otvorenom roku za dostavu ponuda koji je trajao do 26. ožujka 2024. do 15,00 sati ponude su dostavila dva gospodarska subjekta i to:

1. Narodne novine d.d., Zagreb, Savski gaj XIII. 6

2. FIV d.o.o., Zagreb, Dobri dol 36

što je zabilježeno u Upisniku ponuda broj Su-VII-8/2024-4 i Zapisniku o otvaranju ponuda broj Su-VII-8/2024-9 od 26. ožujka 2024. i Zapisniku o pregledu i ocjeni ponuda broj Su-VII-8/2024-10 od 27. ožujka 2024.

4. U postupku otvaranja, pregleda i ocjene ponuda ponuditelja, ovlašteni predstavnici naručitelja su izvršili otvaranje, pregled i ocjenu ponuda te provjeru uvjeta osnova isključenja i uvjeta sposobnosti za sve ponuditelje što su konstatirali u Zapisnicima.

5. Kriterij odabira ponude je valjana ponuda (prihvatljiva, prikladna i pravilna) koja je najpovoljnija s najnižom cijenom, sukladno točki 8. Dokumentacije o nabavi, Ev. br. 6/2024, br. Su-VII-8/2024 od 15. ožujka 2024.

6. Ovlašteni predstavnici naručitelja su utvrdili da su ponude ponuditelja Narodne novine d.d., Zagreb, Savski gaj XIII. 6 i ponuditelja FIV d.o.o.,Zagreb, Dobri dol 36 valjane, odnosno ispunjavaju uvjeta i zahtjeve iz Dokumentacije o nabavi.

7. Na temelju odredbe članka 22. Pravilnika o postupku jednostavne nabave u Vrhovnom sudu Republike Hrvatske broj Su-VII-44/2022-1 od 1. veljače 2023., protiv ove odluke ponuditelji nemaju pravo na pravni lijek.

8. Odluka o odabiru proizvodi pravne učinke od dostave iste svim sudionicima predmetnog postupka nabave.

P r e d s j e d n i k

mr. sc. Radovan Dobronić

Dostaviti Odluku odabranom ponuditelju iz izreke ove Odluke te svim gospodarskim subjektima koji su dostavili ponude, elektroničkim putem s potvrdom o primitku:

1. Narodne novine d.d.,
2. FIV d.o.o., Zagreb,
3. za spis, ovdje